ai4bharat/Pralekha huggingface dataset:
وزارت دفاع
پری ایونٹ پریس ریلیز
بھارتی بحریہ کی طرف سے 1500 کلومیٹر کی دوڑنے کی مہم ’آزادی کا امرت مہوتسو‘
30 اکتوبر سے 03 دسمبر 22 تک 1500 کلومیٹر  دوڑنے کی مہم ’آزادی کا امرت مہوتسو‘ اور نیوی ڈے جشن کی تقریبات کے ایک حصے کے طور پر منعقد کی جائے گی۔
05 ہفتوں کی مدت میں یہ مہم دہلی، ہریانہ اور چنڈی گڑھ خطے میں اور اس کے آس پاس بھارتی بحریہ کے الٹرا میراتھن رنرز کے ذریعہ انجام دی جائے گی۔ ٹیم 12-15 الٹرا رنرز پر مشتمل ہوگی اور ہر روز مکمل میراتھن  یا اس سے زیادہ فاصلے پر چلے گی۔ گاؤں / قصبوں سے مسلح افواج کی تیاری کرنے والے مقامی کھلاڑیوں اور نوجوانوں سے توقع کی جاتی ہے کہ وہ ٹیم میں شامل ہوں گے اور کچھ فاصلے تک دوڑیں گے۔
اس مہم کو 30 اکتوبر 2022 کو چیف آف پرسنل وی ایڈمرل دنیش کے ترپاٹھی نیشنل وار میموریل سے جھنڈی دکھا کر روانہ کریں گے اور 03 دسمبر 22 کو یوم بحریہ کی تقریبات کے موقع پر اختتام پذیر ہوں گے۔ چلنے والی مہم کے دوران حاصل کیے جانے والے کچھ سنگ میلوں میں شامل ہیں:
-
’آزادی کا امرت مہوتسو‘ اور نیوی ڈے یادگار 
-
راستے میں مقامی آبادی میں اگنی پتھ اسکیم اور بھارتی بحریہ کے بارے میں بیداری پھیلانا۔
-
دفاعی سابق فوجیوں / ویر ناریوں کے ساتھ راستے میں گفت و شنید۔
-
عوام میں صحت اور فٹنس بیداری کو فروغ دینے کے لیے طرز زندگی کی سرگرمی کے طور پر چلانے کی ترغیب۔
-
چونکہ اس پروگرام کو ہریانہ ٹورازم کی حمایت حاصل ہے اس سے ہریانہ کو سیاحتی مرکز کے طور پر فروغ دینے اور شمالی بھارت کی ثقافت اور روایات کو پیش کرنے میں بھی مدد ملے گی۔
امکان ہے کہ راستے میں ضلعی انتظامیہ کے عہدیدار روزانہ کی بنیاد پر اس مہم کو جھنڈی دکھا کر روانہ کریں گے۔ مختلف بین الاقوامی مقابلوں میں ملک کی نمائندگی کرنے والے مقامی ایتھلیٹس نے بھی دوڑ کا حصہ بننے کے لیے اپنی رضامندی / دستیابی کا اشارہ دیا ہے۔ یہ مہم دہلی، ہریانہ اور چنڈی گڑھ میں بحریہ کو فروغ دینے کا بہترین موقع فراہم کرتی ہے۔
یہ مہم انڈین آئل کارپوریشن کے تعاون سے بھارتی بحریہ کے ذریعہ شروع کی جارہی ہے اور اسے ہریانہ ٹورازم ڈپارٹمنٹ اور ٹاٹا موٹرز کی حمایت حاصل ہے۔
وزیراعظم کا دفتر
وزیر اعظم نے این ڈی آر ایف کی ٹیم کو ان کے یوم تاسیس پر مبارکباد دی
وزیر اعظم جناب نریندر مودی نے نیشنل ڈیزاسٹر رسپانس فورس کی ٹیم کو ان کے یوم تاسیس پر مبارکباد پیش کی ہے۔
اپنے مسلسل ٹویٹس میں،وزیر اعظم نے کہا:
‘‘@این ڈی آر ایف ایچ کیو کی محنت کش ٹیم کو ان کے یوم تاسیس پر مبارکباد۔ان لوگوں نے اکثر بہت ہی سخت قسم کے حالات کے درمیان بچاؤ اور راحت کے بہت سے کاموں میں اپنے آپ کو پیش پیش رکھا ہے ۔این ڈی آر ایف کی جرأت مندی اور پیشہ ورانہ صلاحیت انتہائی تحریک دینے والی ہے۔مستقبل میں ان کے کاموں کے لئے میری نیک تمنائیں۔
حکومتوں اور پالیسی سازوں کے لئے ڈیزاسٹر مینجمنٹ ایک اہم ترین موضوع ہے۔رد عمل پر مبنی ایک طریقہ کار کے علاوہ ،جہاں آفات سے نمٹنے والی ٹیمیں تباہی کے بعد کی صورتحال کو معمول پر لانے کی کوشش کرتی ہیں،ہمیں بھی تباہیوں سے محفوظ رکھنے والے بنیادی ڈھانچے سے متعلق غوروفکر کرنا ہے اور اس موضوع پر تحقیقات کی طرف توجہ کرنی ہے۔
ہندوستان نے بھی ‘تباہی سے حفاظت کے لئے بنیادی ڈھانچے سے متعلق اتحاد’کی شکل میں ایک اقدام کیا ہے۔ہم اپنی این ڈی آر ایف ٹیم کے لوگوں کی صلاحیتوں کو مزید بہتر بنانے کے لئے بھی کام کررہے ہیں تاکہ کسی بھی سانحہ کے دوران جان و مال کی زیادہ سے زیادہ حفاظت کی جاسکے۔ ’’
کوئلے کی وزارت
کوئلے کی پیداوار میں کمی نہیں؛ جون 2023 تک ملکی پیداوار میں 8.51 فیصد کا اضافہ
ملک میں پچھلے تین سالوں میں کوئلے کی سپلائی اور استعمال/مطالبہ کی تفصیلات حسب ذیل ہیں:
|
|
اعداد و شمار ملین ٹن میں
|
|
سال
|
|
2020-21
|
|
2021-22
|
|
2022-23|
|
کل گھریلو کوئلے کی سپلائی 
|
|
690.88
|
|
819.21
|
|
877.36
|
|
کل درآمد 
|
|
215.25
|
|
208.62
|
|
237.66
|
|
کل کھپت / مطالبہ 
|
|
906.13
|
|
1027.83
|
|
1115.02
گزشتہ برسوں میں کوئلے کی پیداوار میں بڑا اضافہ دیکھا گیا ہے۔ سال 2022-23 میں کل ہند کوئلے کی پیداوار 893.19 ملین ٹن رہی جو کہ 2013-14 میں 565.77 ملین ٹن کے مقابلے میں تقریباً 58% کی ترقی کے ساتھ تھی۔
موجودہ درآمدی پالیسی کے مطابق، کوئلے کو اوپن جنرل لائسنس  کے تحت رکھا جاتا ہے اور صارفین قابل اطلاق ڈیوٹی کی ادائیگی پر اپنی معاہدے کی قیمتوں کے مطابق اپنی پسند کے ذریعہ سے کوئلہ درآمد کرنے کے لیے آزاد ہیں۔
ملک میں کوئلے کی پیداوار کی کوئی کمی نہیں۔ ملک میں کوئلے کی زیادہ تر ضرورت مقامی پیداوار/سپلائی کے ذریعے پوری کی جاتی ہے۔ سال 2022-2023 میں کل ہند کوئلے کی پیداوار 893.19 ملین ٹن تھی جو کہ 2021-2022 میں 778.21 ملین ٹن کے مقابلے میں تقریباً 14.7 % کی ترقی کے ساتھ تھی۔ رواں سال کے دوران جون 2023 تک کوئلے کی گھریلو پیداوار میں گزشتہ سال کی اسی مدت کے مقابلے میں 8.51 فیصد اضافہ ہوا ہے۔
کوئلہ کمپنیوں کی طرف سے گرین مائننگ کو فروغ دینے کے لیے درج ذیل اقدامات کیے جا رہے ہیں:
- آلودگی کے اثرات کو کم کرنے کے لیے جدید ٹیکنالوجی کا نفاذ۔
- کوئلہ کمپنیوں کے ذریعہ ہر سال درخت لگانے کا وسیع پروگرام شروع کیا جاتا ہے۔ جنگلات کی کٹائی کے نتیجے میں نئے جنگلاتی رقبے کے ساتھ نئے حیاتیاتی تنوع اور ماحولیاتی نظام کا قیام عمل میں آیا ہے۔
- ایکو پارکس کے ذریعے حیاتیاتی تنوع کے تحفظ کی کوشش۔
- صنعتوں اور کمیونٹی کے استعمال کے لیے کانوں کے پانی کا زیادہ سے زیادہ استعمال۔
- V. کوئلے کی نقل و حمل اور لوڈنگ سسٹم کے لیے فرسٹ مائل کنیکٹیویٹی پروجیکٹس کا تعارف۔
- پروسیسنگ اور ریت نکالنے کے ذریعے زیادہ بوجھ  کے فائدہ مند استعمال کے لیے ریت کو الگ کرنے والے پلانٹس کی تنصیب۔ یہ ریت کے تجارتی اور اندرونی استعمال میں سہولت فراہم کرتا ہے اور ماحول کی حفاظت کرتا ہے کیونکہ اس سے دریا سے ریت نکالنے میں آسانی ہوتی ہے۔
- کول انڈیا لمیٹڈ نے آنے والے سالوں میں 3000 میگاواٹ کے سولر پاور پروجیکٹس لگانے کا پروگرام بنایا ہے اور اس نے پہلے ہی 11 میگاواٹ سے زیادہ سولر پاور پلانٹس لگائے ہیں۔ ایس سی سی ایل نے اپنے کمانڈ ایریا میں 224 میگاواٹ صلاحیت کے سولر پاور پلانٹس لگائے ہیں اور سال 2025-26 میں 556 میگاواٹ کے مجموعی سولر پاور پلانٹس قائم کرکے "نیٹ زیرو انرجی" بننے کا منصوبہ بنایا ہے۔
- کول انڈیا لمیٹڈ نے کمپنی کے موجودہ ڈیزل ڈمپروں میں دوہری ایندھن  آپریشن کو متعارف کرانے کے لیے ایک پہل کی ہے۔
- کول انڈیا لمیٹڈ اور اس کے ذیلی اداروں نے اگلے 5 سالوں  میں توانائی کی بچت کے دیگر اقدامات کی منصوبہ بندی کی ہے جس میں روایتی لائٹس کو ایل ای ڈی لائٹس سے تبدیل کرنا، توانائی کے موثر اے سیز، سپر پنکھے، موثر واٹر ہیٹر، توانائی کی بچت والی موٹریں ،اسٹریٹ لائٹس میں آٹو ٹائمر اور ای گاڑیاں بھی شامل کرنا جو ہر سال تقریباً 2.36 لاکھ ٹن سی او 2 کو پورا کریں گے۔
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں دی۔
وزارت دفاع
بھارتی فضائیہ میں خواتین پائلٹس
نئی دہلی، 19 ستمبر 2020: وزیر مملکت برائے دفاع جناب شری پد نائک نے آج راجیہ سبھا میں ڈاکٹر وکاس مہاتمے کو تحریری طور پر دیے گئے جواب میں کہا کہ بھارتی فضائیہ  میں خواتین افسران کی تعداد یکم ستمبر 2020 تک 1875  ہے۔ ان میں سے 10 خواتین افسران فائٹر پائلٹس ہیں جبکہ 18 خواتین افسران نیوی گیٹرس ہیں۔
وزارت کو فضائیہ کی جانب سے فائٹر پائلٹس کے طور پر خواتین افسران کو شامل کرنے کی کوئی تجویز موصول ہوئی۔ وزارت دفاع کی جانب سے منظوری حاصل ہونے کے بعد، فضائیہ نے 2016 میں ’’فلائنگ برانچ کے فائیٹر اسٹریم میں خواتین ایس ایس سی افسران کی شمولیت‘‘ کے لئے ایک اسکیم شروع کی، جس کے تحت اب تک 10  خواتین فائٹر پائلٹوں کو شامل کیا جا چکا ہے۔
بھارتی فضائیہ میں خواتین پائلٹوں کو حکمت عملی پر مبنی ضروریات اور وقتاً فوقتاً زیر جائزہ لائے جانے والی وضع کردہ پالیسی کی ضروریات کے تحت شامل کیا گیا ہے ۔
وزیراعظم کا دفتر
وزیراعظم نے عوام کو ماگھ بیہو کی مبارکباد دی
وزیراعظم جناب نریندر مودی نے ماگھ بیہو کے موقع پر لوگوں کو مبارکباد پیش کی ہے۔
ایک ٹوئیٹ میں وزیراعظم نے کہا؛
‘‘ماگھ بیہو پر نیک خواہشات۔ میں امید کرتا ہوں کہ یہ تہوار فطرت کے ساتھ ہمارے تعلق کو گہرا کرےگا اور خوشی کے ماحول کو مزید بڑھائے گا۔’’
قبائیلی امور کی وزارت
دمن اور سلواسا ، دادر و نگر حویلی اور دمن و دیو میں ٹرائبس انڈیا کے 2 نئے آؤٹ لیٹس کا افتتاح کیا گیا: یہ مرکز کے زیر انتظام علاقے میں پہلا ہے
ملک بھر میں 137 ٹرائبس انڈیا آؤٹ لیٹس
نئی دہلی:11جون،2021۔قبائلی دستکاروں اور جنگل کے مکینوں کو ان غیر معمولی حالات سے نمٹنے میں مدد فراہم کرنے اور قبائلی کاریگروں کی روزی روٹی کو مارکیٹنگ کے ذریعہ فروغ دینے کے لئے جاری اقدامات کے ایک حصے کے طور پر اور قبائلی پیداوار اور مصنوعات کو مدد فراہم کرنے کے لئے ٹرائفڈ ملک بھر میں اپنے خردہ آوٹ لیٹس کو بڑھا رہا ہے۔ اس تناظر میں 7 جون 2021 کو مرکز کے زیر انتظام علاقے دادر و نگر حویلی اور دمن و دیو کے ایڈمنسٹریٹر جناب پرفل پٹیل کے ذریعہ دمن اور سلواسا، دادر اور نگر حویلی میں دو نئے آؤٹ لیٹس کا افتتاح کیا گیا۔
"مجھے خوشی ہے کہ ٹرائبس قبائلی عوام کی زندگیاں بہتر بنانے اور انہیں بڑی منڈیوں تک بہتر رسائی حاصل کرنے کے لئے اپنی کوششوں کو جاری رکھے ہوئے ہے، خاص طور پر ایسے حالات کے دوران جب وبائی مرض ان کی آمدنی اور معاش کو متاثر کررہی ہے۔ " - جناب پرفل پٹیل نے یہ بات افتتاح کے دوران کہی۔
"قبائلی عوام کو بااختیار بنانا ٹرائفڈ کا بنیادی مقصد ہے۔ ہماری ساری کوششیں، خواہ ان کی پیداوار کی بہتر قیمت حاصل کرنے میں تعاون بہم پہنچانا ہو، ان کی بنیادی پیداوار کی قدر میں اضافے کرنے میں مدد یا بڑی منڈیوں تک رسائی حاصل کرنے میں ان کی مدد کرنا ہو، اس کا مقصد ہدف کو حاصل کرنا ہے۔ اسی بات کو ذہن میں رکھتے ہوئے ہم اپنی خردہ آؤٹ لیٹس کو بڑھانے کے لئے مستقل طور پر کام کر رہے ہیں۔ یہ بات ٹرائفڈ کے منیجنگ ڈائریکٹر جناب پرویر کرشنا نے قبائلیوں کی مدد کے لئے تنظیم کے مشن کا اعادہ کرتے ہوئے کہی۔
مرکز کے زیر انتظام علاقے دادر و نگر حویلی اور دمن و دیو میںیہ دو شوروم، اپنی نوعیت کا پہلا، ہندوستان کی تمام ریاستوں سے مہیشوری، پوچم پلی، چندرئی، باغ جیسی روایات سے بہترین مستند قبائلی دستکاریوں اور ہینڈلوم کی نمائش کریں گے۔ اس کے علاوہ یہاں قدرتی اور نامیاتی پیداوار اور خصوصی مصنوعات، ون دھن کے لوازمات اور قوت مدافعت میں اضافہ کرنے والی اشیاء جیسے نامیاتی اناج، مصالحہ جات، جڑی بوٹیوں کی چائے کے علاوہ خصوصی گھنٹی اور دھات کے کام کی چیزوں کی بھی نمائش کی جائے گی۔ اس کے علاوہ اس بڑے اسٹور میں پرکشش اشیاء کے زمروں میں ٹیکسٹائل، ساڑی اور اسٹول جیسے باغ پرنٹ، مردوں، خواتین اور بچوں کے لئے تیار لباس، شاندار قبائلی زیورات، دھات کے کام، لوہے کی اشیاء، برتنوں کی پینٹنگز، ون دھن قدرتی پیداوار کی نمائش کے لئے خصوصی کاؤنٹر بھی موجود ہیں۔
1999 میں نئیدہلی کے 9 مہادیو روڈ پر ایک ہی پرچم بردار اسٹور سے آج ملک بھر میں 137 پرچون آؤٹ لیٹس کے ساتھ ٹرائبس انڈیا برانڈ تیزی سے آگے بڑھ رہا ہے۔
قبائلیوں کو بااختیار بنانے کے اپنے مشن کے تحت ملک بھر میں قبائلی برادریوں کی معاشی بہبود کو فروغ دے کر ، قبائلیوں کی فلاح و بہبود کی ایک نوڈل ایجنسی کی حیثیت سے ٹرائبس نے ٹرائبس انڈیا برانڈ کے تحت اپنے خردہ آوٹ لیٹس نیٹ ورک کے ذریعے قبائلی فنون اور دستکاریوں پر مشتمل سامان کی خریداری اور مارکیٹنگ کا آغاز کیا تھا۔
امور داخلہ کی وزارت
دلی میں کووڈ صورتحال سے نمٹنے کے لیے جو بہت سے اقدامات کیے گیے ہیں وہ مرکزی وزیر داخلہ جناب امت شاہ کی طرف سے حال ہی میں طلب کی گئی بہت سی جائزہ میٹنگوں کا نتیجہ ہیں
نمونوں کی جانچ روزانہ تقریباً 4000 سے برھ کر 8000 ہو گئی
دلی کے 242 کنٹین منٹ زون میں رہنے والے لوگوں کا گھر گھر جا کر صحت سروے ؛ 77 فیصد آبادی کا سروے کیا گیا بقیہ آبادی کا سروے 20 جون تک مکمل کر لیا جائے گا
ماہرین کی کمیٹی نے جانچ کی شرح 2400 روپے مقرر کی ، ضروری کارروائی کے لیے دلی سرکار کو رپورٹ بھیجی گئی
آئی سی ایم آر کی طرف سے منظور شدہ نئے پروٹوکول کے مطابق کل سے جانچ کا کام شروع ہوگا ، نئی ریپیڈ اینٹی جین طریقے والی تکنیک تیز تر اور سستی ہے، راجدھانی میں 169 جانچ مراکز قائم کیے گیے
نئی دہلی، 17جون 2020 / مرکزی وزیر داخلہ جناب امت شاہ کی طرف سے اتوار اور پیر 14 اور 15 جون کو بہت سی میٹنگوں میں کیے گیے فیصلوں کے مطابق جو دلی میں کووڈ – 19 صورتحال سے نمٹنے سے متعلق تھیں ، نمونوں کی جانچ کا کام فوری طور پر دوگنا کر دیا گیا ہے۔ 15 اور 16 جون کو کل 16618 نمونے اکٹھا کیے گیے ۔ 14 جون تک جو روزانہ نمونے اکٹھا کیے گیے ان کی تعداد 4000 سے ساڑھے چار ہزار کے درمیان ہے۔ اب تک 6510 نمونوں کی جانچ کی جا چکی ہے اور بقیہ کی جانچ کل تک کر لی جائے گی۔
کووڈ سے نمٹنے سے متعلق میٹنگوں میں مرکزی وزیر داخلہ کی طرف سے کیے گیے فیصلوں کے مطابق دلی کے 242 کنٹین منٹ علاقوں میں رہنے والے لوگوں کا گھر گھر جا کر صحت سروے کیا گیا ہے ۔ ان علاقوں میں بسنے والے 230466 لوگوں میں سے 15 سے 16 جون کے درمیان 177692 لوگوں کو سروے مکمل کر لیا گیا۔ بقیہ لوگوں کا سروے 20 جون تک کر لیا جائے گا۔
دلی میں کووڈ صورتحال سے نمٹنے کے لیے جناب امت شاہ کی طرف سے دی گئی ہدایت کے مطابق جو کام مکمل کیے جانے ہیں ان کے مطابق اعلیٰ سطح کی ماہرین کی ایک رپورٹ صحت اور خاندانی بہبود کی مرکزی وزارت کو دی جا چکی ہے۔ ڈاکٹر وی کے پول کی قیادت والی ماہرین کی اس کمیٹی نے اُن شرحوں کے بارے میں اپنی یہ رپورٹ دی ہے جو جانچ لیباریٹریز کی طرف سے لاگو کی جائیں گی۔ یہ رپورٹ مزید ضروری کارووائی کے لیے دلی سرکار کو بھی بھیج دی گئی ہے۔ کمیٹی نے ایک جانچ کی شرح 2400 روپے مقرر کی ہے۔
مرکزی وزیر داخلہ جناب امت شاہ کی طرف سے کیے گیے فیصلوں کے مطابق ایک اور کام کیا جانا ہے۔ آی سی ایم آر کی طرف سے نئے منظور شدہ پروٹوکول کے مطابق کووڈ کی جانچ 18 جون سے ریپڈ اینٹیجن والے نئے طریقے سے کی جائیں گی۔ یہ تکنیک زیادہ تیز اور سستی ہیں۔ کٹوں کی سپلائی میں دلی کو ترجیح دی جائے گی اور نمونوں کو اکٹھا کرنے اور ان کی جانچ کرنے کے لیے دلی میں 169 مراکز قائم کیے گیے ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3341
(Visitor Counter : 183
خواتین اور بچوں کی ترقیات کی وزارت
صدرجمہوریہ ہند کل خواتین کے عالمی دن کے موقع پر ناری شکتی پُرسکار 2018 پیش کریں گے
نئی دہلی،07 مارچ2019؍صدر جمہوریہ ہند جناب رام ناتھ کووندکل خواتین کے بین الاقوامی دن کے موقع پر نئی دہلی میں راشٹرپتی بھون میں منعقد ہونے والی ایک خصوصی تقریب کے دوران ہندوستان میں خواتین کے لئے سب سے اعلیٰ سویلین اعزاز ناری شکتی پُرسکار2018 پیش کریں گے۔خواتین کے کارناموں اور حصولیابیوں کو تسلیم کرتے ہوئے خواتین اور بچوں کی ترقی کی وزارت خواتین اور اداروں کو ناری شکتی پُرسکار ایوارڈ پیش کرتی ہے۔ یہ ایوارڈ خواتین کو بااختیار بنانے اور سماجی فلاح و بہبود کے لئے ان کی انتھک خدمات کے صلے میں دیا جاتا ہے۔ اس سال ان پُرسکار کے لئے 44ایوارڈ کا انتخاب کیا گیا ہے۔ان 44خواتین کو تقریباً 1000خواتین میں سے چنا جاتا ہے۔وزارت کو ایوارڈ پانے والوں کی فہرست حاصل ہوتی ہے۔
خواتین اور بچوں کی ترقی کی مرکزی وزیر محترمہ مینکا سنجے گاندھی نے کہا کہ ایوارڈز پانے والی سبھی خواتین ملک میں عورتوں کے اسٹیٹس میں تبدیلی کا عکس ہیں، وہ تبدیلی کا ایک چہرہ ہیں۔ خواتین کی ترقی کے لئے میں ان کی حصولیابیوں پر ان سبھی کو مبارکباد پیش کرتی ہوں۔ میں یہ بات اجاگر کرنا چاہوں گی کہ ان ایوارڈز کے لئے ہم نے ملک بھر میں تمام سیکٹروں سے بہت سی نامزدگیاں حاصل کیں اور کسی بھی شعبے کو نہیں چھوڑا گیا ہے، نہ ہی خواتین کو ان کے ناقابل فراموش عمل کے لئے انہیں بھلایا گیا ہے۔خواتین کو ترقی کی کامیاب داستان کی ایک سرکردہ قوت بنانے پر میں نامزدگیاں بھیجنے کے لئے سبھی متعلقہ لوگوں کا شکریہ ادا کرتی ہوں۔ آئیے ہم ملک کی خواتین کی غیر معمولی کام کے بارے میں جانیں۔ میں ہر ایک خاتون کی خدمات کی ستائش کرتی ہوں اور امید کرتی ہوں کہ وہ ایک بہتر معاشرے کے لئے کام کرتی رہیں گی۔
اس سال ناری شکتی پُرسکار ون اسٹاپ سینٹر  اورایک ریاست کو بھی دیا گیا ہے، جس نے ‘بیٹی بچاؤ، بیٹی پڑھاؤ’ اسکیم کے تحت پیدائش کے وقت چائلڈ سیکس ریشیوکو بہتر بنانے میں غیر معمولی پیش رفت حاصل کی ہے۔ عورتوں اور بچوں کی ترقی کی وزارت ملک کے تمام ضلعوں میں تشدد سے متاثر خواتین کے لئے ون اسٹاپ سینٹرز قائم کررہی ہے۔ون اسٹاپ سینٹرزاس لئے فروغ دیئے جارہے ہیں، تاکہ ون روف کے تحت تشدد سے متاثرہ خواتین کو ساتوں دن 24گھنٹے مربوط خدمات فراہم کی جاسکیں۔نیز ایف آئی آر درج کرانے میں ان کی مدد کی جاسکے، انہیں قانونی مدد فراہم کی جاسکے اور طبی امداد کے علاوہ نفسیاتی، سماجی کاؤنسلنگ کی جائے اور انہیں پانچ دن تک عارضی پناہ دی جاسکے۔‘بیٹی بچاؤ، بیٹی پڑھاؤ’ وزیر اعظم کی ایک اہم پہل ہے، جو عورتوں کے حقوق اور عورتوں کو بااختیاربنانے پر توجہ دیتی ہے۔
ناری شکتی پُرسکار2018ء کے لئے اشتہاروں کے ذریعے بہت زیادہ تشہیر کی جارہی ہے۔یہ تشہیر نامزدگی حاصل کرنے کے لئےملک بھر کے سرکردہ اخباروں میں اشتہاروں کے ذریعے کی جارہی ہے۔نامزدگیاں ریاستی سرکاروں ، مرکز کے زیرانتظام علاقوں، مرکزی وزارتوں؍محکموں سے اور سابقہ سالوں میں ایوارڈز پانے والوں کی طرف سے طلب کی گئی ہیں۔
اس بات کی کوشش بھی کئی گئیں ہیں کہ خواتین کو بھی شامل کیا جائے، جنہوں نے مختلف مسائل اور شعبوں میں خدمات انجام دی ہیں اور گزشتہ پانچ سال میں سب سے زیادہ اہمیت حاصل کی ہے۔اس سال ایوارڈز پانے والوں میں سائنسداں، صنعت کار ، ماہرین ماحولیات، سوشل ورکرز، کسان، فنکار، راج مستری، خاتوں بحری پائلٹ، خاتون کمانڈر ٹرینر، صحافی، فلم ساز اور دیگر لوگ شامل ہیں۔جنہوں نے زبردست چیلنج کا سامنا کیا ہے۔
م ن۔ح ا۔ن ع
U: 1427
(Visitor Counter : 105
وزارت خزانہ
پردھان منتری پی وی ٹی جی ترقیاتی مشن 15000 کروڑ روپے کے بجٹ سے شروع کیا جائے گا
سات سو چالیس  ایکلویہ ماڈل رہائشی اسکولوں کے لیے 38800 اساتذہ اور امدادی عملہ کی تقرری کی جائے گی
کرناٹک میں پائیدار مائیکرو آبپاشی فراہم کرنے اور پینے کے پانی کے لیے سطح پر موجود ٹنکیوں کو بھرنے کی خاطر مرکز کی طرف سے 5300 کروڑ روپے کی مالی مدد فراہم کی جائے گی
پی ایم آواس یوجنا کے بجٹ میں 66 فیصد اضافہ کرنے کی تجویز
ڈیجیٹل ایپی گرافی میوزیم میں مخطوطات کا بھارت شیئرڈ ریپوزیٹری قائم کیا جائے گا
پہلے مرحلے میں ایک لاکھ قدیم مخطوطات کا ڈیجیٹائزیشن
غریب قیدیوں کو مالی مدد فراہم کی جائے گی
ملک کے معاشرے کے تمام طبقوں میں بجٹ کے فوائدپوری طرح محسوس کیے جائیں، اس بات کو یقینی بنانے کی پوری کوشش کی جارہی ہے۔ مرکزی وزیر خزانہ اور کارپوریٹ امور محترمہ نرملا سیتا رمن نے آج پارلیمنٹ میں مرکزی بجٹ پیش کرتے ہوئے کہا کہ ‘‘ہم ایک خوشحال اور جامع ہندوستان کا تصور پیش کررہے ہیں، جس میں ترقی کے فوائد تمام خطوں اور شہریوں تک پہنچانے کی کوشش کی جارہی ہے’’۔
ترجیح -2: آخری سنگ میل تک پہنچنا
پردھان منتری پی وی ٹی جی ترقیاتی مشن
خاص طور پر کمزور قبائلی گروہوں کے سماجی اور معاشی حالات کو بہتر کرنے کے لیے وزیرخزانہ نے کہا کہ پردھان منتری پی وی ٹی جی ترقیاتی مشن شروع کیا جائے گا۔ انہوں نے کہا کہ ‘‘اس کے تحت پی وی ٹی جی خاندانوں اور آبادی میں محفوظ مکان، پینے کا صاف پانی اور صفائی، تعلیم تک بہتر رسائی، صحت اور غذائیت، سڑک اور مواصلات سے رابطہ اور دائمی گزر بسر کے مواقع جیسی بنیادی سہولیات فراہم کی جائیں گی’’۔
وزیرخزانہ نے مزید کہا کہ درج فہرست قبائل کے لیے ترقیاتی ایکشن پلان کے تحت اگلے تین سالوں میں اس مشن کو نافذ کرنے کے لیے 15000 کروڑ روپے فراہم کئے جائیں گے۔
ایکلویہ ماڈل رہائشی اسکول
وزیرخزانہ نے کہا کہ اگلے تین سالوں میں 3.5 لاکھ قبائلی طلبا کے لیے 740 ایکلویہ ماڈل رہائشی اسکولوں میں 38800 اساتذہ اور معاون عملہ کی تقرری کی جائے گی۔
آرزومند اضلاع اور بلاک پروگرام
وزیرخزانہ نے کہا کہ صحت، غذائیت، تعلیم، زراعت، آبی وسائل، مالی شمولیت، ہنرمندی کی ترقی اور بنیادی ڈھانچے جیسے متعدد شعبوں میں ضروری سرکاری خدمات مہیا کرانے کے لیے 500 بلاکوں میں آرزومند بلاک پروگرام شروع کئے گئے ہیں۔
پی ایم آواس یوجنا
پی ایم آواس یوجنا میں 66فیصد کا اضافہ کرکے اسے 79000 کروڑ روپے سے زیادہ کرنے کی تجویز پیش کی گئی ہے۔
سیلاب والے خطوں میں پانی
کرناٹک کے سیلاب والے وسطی خطے میں پائیدار مائیکرو آبپاشی اور پینے کے لیے سطح پر موجود ٹنکیوں کو بھرنے کی خاطر مرکز کی طرف سے اپربھدر پروجیکٹ کے لیے 5300 کروڑ روپے فراہم کرنے کی تجویز پیش کی گئی ہے۔
مخطوطات کی بھارت شیئرڈ ریپوزیٹری 
وزیرخزانہ نے کہا کہ ڈیجیٹل ایپی گرافی میوزمیم میں ‘مخطوطات کی بھارت شیئرڈ ریپوزیٹری’ قائم کی جائے گی اور اس کے پہلے مرحلے میں ایک لاکھ قدیم مخطوطات کا ڈیجیٹائزیشن کیا جائے گا۔
غریب قیدیوں کے لیے مدد
غریب قیدیوں کو مدد فراہم کرنے کے لیے ،جو جیلوں میں بند ہیں اور جرمانہ یا ضمانت کی رقم ادا کرنے سے قاصر ہیں، وزیر خزانہ نے کہا کہ انہیں ضروری مالی امداد فراہم کی جائے گی۔
ہنر مندی کے فروغ اور صنعت کاری کی وزارت
صنعت کاری کے فروغ کے لئے ایک قابل ماحولیاتی نظام بنانے کی سمت میں حکومت کے ذریعہ کئے گئے اقدامات
ہنرمندی کے فروغ اور صنعت کاری کی وزارت  ہنر مندی کی تربیت دینے والے اداروں میں صنعت کاری کی تعلیم و تربیت،وکالت اور صنعت کاری نیٹ ورک تک آسان پہنچ کے ذریعہ سے صنعت کاری کی ترقی کے لئے ایک قابل ماحولیاتی نظام بنانے کےلئے ایک پائلٹ پروجیکٹ پردھان منتری یووا  یوجنا لاگو کررہی ہے۔اس پائلٹ پروجیکٹ کو اتراکھنڈ ریاست سمیت دس ریاستیوں اور دو مرکز کے زیر انتظام علاقوں میں نافذ کیا جارہا ہے۔اب تک اس منصوبے سے تقریباً 60 ہزار امیدوار مستفید ہوئے ہیں، جن میں اتراکھنڈ ریاست کے 3836امیدوار شامل ہیں۔
اس کے علاوہ اس وزارت کے تحت ایک خود مختار تنظیم ،انڈین انسٹی ٹیوٹ آف آنٹرپرینیور شپ ،گوہاٹی بھی صنعت کاری کی ترقی پر خصوصی توجہ دینے کے ساتھ ساتھ بہت چھوٹی اور چھوٹی صنعتوں میں تربیت و تحقیق اور مشاورتی سرگرمیاں فراہم کررہا ہے۔آئی آئی ای کے ذریعہ چلائے جارہے 6700سے زیادہ پروگراموں کے سے اب تک تقریباً 2.5لاکھ افراد کو تربیت دی گئی ہے۔
یہ معلومات آج راجیہ سبھا میں ایک سوال کے تحریری جواب میں ہنر مندی کے فروغ اور صنعت کاری کے مرکزی وزیر جناب دھرمیندر پردھان نے دی ہے۔
امور صارفین، خوراک اور عوامی تقسیم کی وزارت
خریف کے مارکیٹنگ سیزن 21-2020 ء کے دوران ایم ایس پی کی سرگرمیاں
خریف 21-2020 ء کے لئے دھان کی خریداری میں پچھلے سال کے مقابلے 24.58 فی صد کا اضافہ ہوا ہے
نئی لّی ، 23 اکتوبر / خریف مارکیٹنگ سیزن  21-2020 ء کے دوران حکومت کے ذریعے خریف 21-2020 ء کی فصلوں کی خریداری جاری ہے ، جو ایم ایس پی کی موجودہ اسکیموں کے تحت کسانوں سے کی جا رہی ہے ۔
خریف 21-2020 ء کے لئے دھان کی خریداری پنجاب ، ہریانہ ، اتر پردیش ، تمل ناڈو ، اترا کھنڈ ، چنڈی گڑھ ، جموں و کشمیر اور کیرالہ میں اچھی رفتار کے ساتھ جاری ہے ، جہاں 22 اکتوبر ، 2020 ء تک 126.08 ایل ایم ٹی کے دھان کی خریداری کی جا چکی ہے ، جب کہ پچھلے سال 101.02 ایل ایم ٹی کی خریداری کی گئی تھی ۔ اس سے پچھلے سال کے مقابلے 24.58 فی صد کا اضافہ ظاہر ہوتا ہے ۔ کل 126.08 ایل ایم ٹی کی خریداری میں اکیلے پنجاب کا تعاون 81.81 ایل ایم ٹی ہے ، جو کل خریداری کا 64.89 فی صد ہے ۔ تقریباً 10.85 لاکھ کسانوں کو پہلے ہی کے ایم ایس کی ایم ایس پی پر سرکاری خریداری سے فائدہ پہنچا ہے اور اس پر 23804.45 کروڑ روپئے کی لاگت آئی ہے ، جو 18880 فی ایم ٹی کی ایم ایس پی پر لاگت آئی ہے ۔
اس کے علاوہ ، ریاستوں کی تجاویز کی بنیاد پر خریف کے مارکیٹنگ سیزن 21-2020 ء کے لئے تمل ناڈو ، کرناٹک ، مہاراشٹر ، تلنگانہ ، گجرات ، ہریانہ ، اتر پردیش ، اڈیشہ ، راجستھان اور آندھرا پردیش میں امدادی قیمت اسکیم  کے تحت 45.10 ایل ایم ٹی دالیں اور تلہن کی خریداری کو منظوری دی گئی ہے ۔ اس کے علاوہ ، آندھرا پردیش ، کرناٹک ، تمل ناڈو اور کیرالہ سے 1.23 ایل ایم ٹی ناریل کی خریداری کو بھی منظوری دی گئی ہے ۔ دیگر ریاستوں / مرکز کے زیر انتظام علاقوں کے لئے بھی دالوں ، تلہن اور ناریل کی سرکاری خریداری کے لئے تجاویز موصول ہونے پر پی ایس ایس کے تحت منظوری دی جائے گی تاکہ ان فصلوں کی ایف اے کیو گریڈ کی سرکاری خریداری مقررہ ایم ایس پی پر براہ راست رجسٹرڈ کسانوں سے کی جا سکے ۔
22 اکتوبر ، 2020 ء تک حکومت نے اپنی با اختیار ایجنسیوں کے ذریعے 894.04 ایم ٹی مونگ اور اڑد کی خریداری کی ہے ، جس کی ایم ایس پی 6.42 کروڑ ہے اور اس سے تمل ناڈو ، مہاراشٹر اور ہریانہ کے 870 کسانوں کو فائدہ پہنچا ہے ۔ اسی طرح 52.40 کروڑ روپئے کی لاگت سے 5089 ایم ٹی ناریل کی خریداری کی گئی ہے ، جس سے کرناٹک اور تمل ناڈو کے 3961 کسانوں کو فائدہ پہنچا ہے ۔ اڑد اور ناریل کی قیمت زیادہ تر ریاستوں میں ایم ایس پی سے تجاوز کر گئی ہیں ۔ اس کے علاوہ ، متعلقہ ریاستیں / مرکز کے زیر انتظام علاقے سرکاری خریداری شروع کرنے کا بندوبست کر رہے ہیں ، جن کے لئے ریاستی حکومتوں نے خریف کی دالوں اور تلہن کی منڈیوں کی آمد کی بنیاد پر تاریخوں کا فیصلہ کیا ہے ۔
پنجاب ، ہریانہ ، راجستھان اور مدھیہ پردیش میں کپاس کی ایم ایس پی کے تحت سرکاری خریداری کا کام خوش اسلوبی سے جاری ہے ۔ 22 اکتوبر ، 2020ء تک 86155.83 لاکھ روپئے کی لاگت سے کپاس کی 305097 گانٹھیں خریدی جا چکی ہیں ، جن سے 59453 کسانوں کو فائدہ پہنچا ہے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 6655
(Visitor Counter : 75
امور داخلہ کی وزارت
ایک سنکلپ، ایک لکشیہ-آتم نربھر بھارت: جناب امت شاہ
یکم جون 2020ء سے ملک بھر کے مرکزی مسلح پولس دستوں کی کینٹنوں اور اسٹوروں میں صرف دیسی مصنوعات ہی فروخت کی جائیں گی
نئی دہلی ،13مئی2020: وزیر اعظم جناب نریندر مودی نے ملک کو خود کفیل بنانے اور بھارت میں تیار کی گئی مصنوعات کو استعمال کرنے کے سلسلے میں گزشتہ روز ایک اپیل کی ہے۔جناب امت شاہ نے اس اپیل کو مستقبل میں بھارت کو عالمی قائد بنانے کیلئے ایک مشعل راہ قرار دیا ہے۔
https://twitter.com/AmitShah/status/1260472519347310595?s=20
اپنی ہدایت میں آج وزارت داخلہ نے فیصلہ کیا ہے کہ ملک بھر کی تمام تر مرکزی مسلح پولس دستوںکی کینٹینیں یکم جون 2020ء سے صرف اندرون ملک تیار کی گئی دیسی مصنوعات ہی فروخت کریں گی۔ مجموعی خریداری کی مالیت 2800کروڑ روپے کے بقدر ہوگی۔اس فیصلے کے ساتھ تقریباً 10 لاکھ سی اے پی ایف عملے کے تقریباً 50 لاکھ اراکین خانہ اب صرف دیسی مصنوعات ہی استعمال کریں گے۔
وزیر داخلہ نے ملک کے عوام سے بھی اپیل کی اور کہا ہے کہ آپ کو ملک کے اندر تیار کی گئی اشیاء کو ہر ممکن حد تک استعمال کرنا چاہئے اور دوسروں کی بھی حوصلہ افزائی کرنی چاہئے کہ وہ بھی ایسا ہی کریں۔ یہ پیچھے رہنے کا وقت نہیں ہے، بلکہ اس بحران کو ایک موقع میں بدل دینے کا وقت ہے۔
جناب شاہ کے مطابق ہر بھارتی ، بھارت میں بنی ہوئی مصنوعاتکے استعمال کا عہد کرلے، تو ملک آئندہ پانچ برسوں میں خود کفیل بن جائے گا۔
ملک کے عوام سے اپیل کرتے ہوئے وزیر داخلہ نے کہا ہے کہ آئیے ہم سب گھریلو مصنوعات کا استعمال کرکے بھارت کو خود کفیل بنانے کے سلسلے میں مودی جی کے اس سفر میں ان کے ہاتھ مضبوط کریں۔
اقلیتی امور کی وزارتت
اقلیتی امور کے مرکزی وزیر جناب مختار عباس نقوی نے چھٹے عالمی یوم یوگ کے موقع پر مختلف برادریوں کے لوگوں کے ساتھ اپنی رہائش گاہ پر کیا یوگا
اقلیتی امور کے مرکزی وزیر جناب مختار عباس نقوی نے آج چھٹے یوگ کے عالمی دن پر اپنی رہائش گاہ پر مختلف برادریوں کے لوگوں کے ساتھ یوگا کیا۔ انہوں نے کووڈ۔ 19 وبا کے موجودہ بحران کے پیش نظر اس سال یوگ کے عالمی دن کے موضوع ’ کنبے کے ساتھ یوگ کی وکالت کی جس میں عوامی اجتماع کے انعقاد کی اجازت نہیں ہے۔
ملک بھر میں یوگا کا عالمی دن الیکٹرانک اور ڈیجیٹل میڈیا کے توسط سے بڑے ہی جوش وخروش کے ساتھ منایا گیا۔ حکومت نے لوگوں کی آن لائن شرکت کی سہولت کے لئے سماجی اور ڈیجیٹل میڈیا پلیٹ فارموں کا زیادہ سے زیادہ استعمال کیا۔
جناب نقوی خود پچھلے کئی سالوں سے یوگا کی مشق کر رہے ہیں۔ انہوں نے کہا کہ یوگ ہر عمر کے لوگوں کو فائدہ پہنچاتا ہے۔ انہوں نے کہا کہ یوگ اب "دنیا کی صحت کا تاج" بن گیا ہے اور ہمیں فخر ہے کہ ہندوستان کی ہزاروں سال پرانی ثقافت پوری دنیا اور اس کے عوام کے لئے "صحت کا ذریعہ" ثابت ہوئی ہے۔ جناب نقوی نے کہا کہ آج یوگا زیادہ اہم ہے کیونکہ انسانی ذہن اور جسم تناؤ اور آلودگی سے متاثر ہوئے ہیں۔ یوگا "اچھی صحت کی سنہری کلید" ہے اور "اچھی صحت حقیقی دولت ہے"۔